
ROMÂNIA

MUNICIPIUL MARGHITA

   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                           telefon : +40259362001

       Calea Republicii,  nr.1,                                                                                      +40359409977

       Cod fiscal 4348947                                                                         
fax:      +40359409982

                                                   e-mail:primaria@marghita.ro



Nr. 8465 din 24.07.2023
REFERAT DE APROBARE

privind aprobarea depunerii  proiectului „Digitalizarea Spitalului Municipal „Dr. Pop Mircea” Marghita” în cadrul Planului Național de Redresare și Reziliență a României, Componenta C7 - Transformare digitală- Investiția  I.3 Realizarea sistemului de eHealth și telemedicină, Investiția I13.3 Investiții în sistemele informatice  și infrastructura digitală a unităților sanitare și aprobarea   încheierii unui Acord de Parteneriat între Municipiul Marghita și   Spitalul Municipal „Dr. Pop Mircea” Marghita”
Prin PNRR Componenta 7 - Transformare Digitală. Investitia specifică: I3.3 - Investiții în sistemele informatice și în infrastructura digitală a unităților sanitare publice este o posibilitate de dezvoltare a Spitalului municipal “Dr. Pop Mircea” Marghita. Obiectivul investiției este reprezentat de dezvoltarea unui cadru sistemic de guvernanță a datelor pentru a aborda calitatea datelor și schimbul eficient al acestora in cadrul diferitelor instituții administrative, unități sanitare, furnizori de servicii, pacienți.  
Având în vedere cele menționate se urmărește dezvoltarea unor module informatice noi care să deservească activitatea unităților sanitare prin demararea unui proces de digitalizare, prin achiziționarea și instalarea echipamentelor necesare (echipamente IT, echipamente pentru comunicații, și echipamente conexe, inclusiv licențe), migrarea de date către noi sisteme și infrastructuri, dezvoltare de aplicații informatice aferente, dar și prin instruirea personalului tehnic la nivel local.

Proiectele propuse spre finanțare în cadrul apelului MS-733 aferente Investiției specifice I3.3. - Investiții în sistemele informatice și în infrastructura digitală a unităților sanitare publice au ca scop implementarea de sisteme informatice spitalicești integrate (SIS) 8 pentru conectarea tuturor sistemelor de înregistrare și administrare digitale, și care ar permite completarea computerizată a comenzii medicului (CPCM) - un proces de introducere electronică a instrucțiunilor medicului pentru tratamentul pacienților (în special pacienților spitalizați) aflați sub îngrijirea sa, astfel ca medicii să acceseze elementele SIS de la pat.
În cadrul acestui program de finanțare UAT Municipiul Marghita alături de Spitalul Municipal “Dr. Pop Mircea” Marghita”intenționează să depună un proiect cu finanțare nerambursabilă.

În aplicarea dispozițiilor Ghidului solicitantului, proiectul de hotărâre propus vizează crearea premiselor necesare pentru accesarea fondurilor europene, asigurarea posibilității depunerii proiectului impunând:

· aprobarea depunerii proiectului;

· aprobarea acordului de parteneriat pentru implementarea proiectului, acord care se încheie între membrii  parteneriatului
·  aprobării valorii proiectului și aprobarea contribuției UAT Municipiul Marghita   la implementarea proiectului.
Proiectele propuse spre finanțare să conțină:

- Digitalizarea interacțiunii cu terți: Prin terț se înțeleg diferite entități cu care Instituția/Unitatea sanitară intră în contact: pacienți, societăți comerciale etc;

- Digitalizarea fluxurilor interne specifice și instituționale (suport) / digitalizarea proceselor;

- Pregătirea sistemului pentru interoperabilitate cu alte instituții/ unități sanitare respectiv pentru integrare/consolidare și replicare date;

- Cursuri de formare pentru angajați

Măsuri de implementare necesare, respectiv modificările instituționale și funcționale preconizate: efectuarea demersurilor necesare pentru semnarea acordului de parteneriat pentru implementarea proiectului și întocmirea documentației necesare pentru depunerea proiectului spre finanțare.

Față de cele mai sus precizate, având în vedere dispozițiile art.136 din O.U.G. nr. 57/2019 privind Codul administrativ, cu modificările și completările ulterioare, dispozițiile Ghidului solicitantului, Primarul Municipiului Marghita supune spre aprobare proiectul de hotărâre privind aprobarea depunerii  proiectului „Digitalizarea Spitalului Municipal „Dr. Pop Mircea” Marghita” în cadrul Planului Național de Redresare și Reziliență a României, Componenta C7 - Transformare digitală- Investiția  I.3 Realizarea sistemului de eHealth și telemedicină, Investiția I13.3 Investiții în sistemele informatice  și infrastructura digitală a unităților sanitare și aprobarea   încheierii unui Acord de Parteneriat între Municipiul Marghita și   Spitalul Municipal „Dr. Pop Mircea” Marghita”

